זה 427 לפני הספירה, והקונפליקט הפנימי הגדול ביותר שאי פעם התרחש
בעולם היווני העתיק כבר בשנתו הרביעית.
המלחמה הפלופנזיאנית בעיצומה
בין עיר המדינה אתונה וספרטה, כמו גם בני בריתה.
האתונאים לא יכולים להשתוות לצבא הספרטני המשמעותי על האדמה.
אז הם נטשו את הכפרים
ועברו לתוך החומות שמקיפים את העיר והנמל שלהם,
עכשיו מצויידים בצי בעל עליונות ואימפריה ימית ותיקה.
התנאים הצפופים הביאו את השפעתם
ומגפה לאחרונה מחתה שליש מהאוכלוסיה.
אבל חיי העיר ממשיכים.
ארכיאס ודקסיליה חיים במרכז אתונה.
כצייר של כדרות לעשירים,
ארכיאס במצב יחסית טוב ומתעניין מאוד בענייני העיר.
דקסיליה, מצד שני, לא יכולה להשתתף בפוליטיקה או להיות בעלת נכסים.
הזוג מודים לאלים ששלושה מארבעת ילדיהם,
בן ושתי בנות,
שרדו את הילדות המוקדמת.
הרבה הורים רואים בנות כנטל
מאחר והן דורשות נדוניות כדי למצוא בעל.
אבל ארכיאס בטוח שעושרו
יאפשר לו למצוא בני זוג טובים עבורן בלי לפשוט את הרגל.
כמו הרבה אתונאים, למשפחה יש עבדים.
במקור מתרסה, הם נלכדו במלחמה.
ת'רתה עושה את רוב עבודות הבית ועוזרת לגדל את הילדים.
פילון הוא פיידגוגוס,
שמפקח על חינוך הבן, מלמד אותו לקרוא ולכתוב.
ארכיאס קם מוקדם בגלל שיש פגישה באקלסיה,
מליאת האזרחים,
שמתרחשת עם שחר.
לפני שהוא יוצא, הוא מבעיר קטורת
ושופך ליבטיון במקדש הקטן בחצר
עבור כל בני ביתו.
דקסיליה תישאר בבית כל היום, תלמד את בנותיה כישורים ביתיים.
מאוחר יותר, היא תפרוש לחצר הפנימית למעט אויר צח.
כשארכיאס מגיע לאגורה,
הלב האזרחי והמסחרי של העיר,
הוא מוצא את הכיכר רוחשת באזרחים אחרים,
מבוגרים מקומיים זכרים שהשלימו אימון צבאי.
מחובר לאנדרטה המרכזית יש לוח מודעות עם אג'נדת הפגישות.
היום, יש רק פריט אחד לדיון:
מה לעשות עם האנשים של מיתילנה,
עיר על האי לסבוס
בה מרד נגד השלטון האתונאי דוכא לאחרונה.
הפגישה מתרחשת על גבעה מערבית לאקרופוליס שידועה כפניקס.
משמעות המילה היא "דחוסה,"
והקהל של 5000 אזרחים מבהיר מדוע.
הכרוזים מטהרים את הגבעה בטפטוף דם חזיר על גבולותיה
וקוראים לסדר.
כשכולם יושבים על הספסלים פונים לבמה,
הקצין הנשיא פותח את המפגש עם המילים:
"תיז אגוראוין באולאותרי?"
"מי רוצה לפנות לאספה?"
אחד אחד, אזרחים מדברים, כמה מציעים חמלה, אחרים פונים לנקמה.
הצעה מועלה להוציא להורג את כל המיתלניאנים
ולשעבד את הנשים והילדים
בגלל שהם בגדו באתונאים בעלי בריתם בזמן מלחמה.
הרוב הרימו את ידיהם בעד.
ברגע שהפגישה הסתיימה, ארכיאס פנה חזרה לאגורה לקנות אוכל ויין.
מאות התאספו שם כדי לדון בתוצאות,
הרבה לא מרוצים מההחלטה.
כשארכיאס חוזר הביתה, הוא מספר לדיקסיליה על הדיון.
היא חושבת שהרג חפים מפשע יחד עם האשמים
זה עונש קשה ולא מועיל,
ואומרת לו כך.
סביב שעות הדמדומים, ארכיאס הולך לבית חבר לסימפוזיום.
תשעת הגברים שותים יין ודנים בפגישה לתוך הלילה.
ארכיאס חולק את דעת אישתו שטוענת לחמלה, וחבריו מסכימים לבסוף.
לפני השחר, משהו חסר תקדים מתרחש.
כרוזים עוברים ברחבי אתונה
ומודעים שהמועצה קראה לפגישה נוספת.
הדיון השני מתחמם באותה מידה,
אבל החלטה חדשה, להוציא להורג רק את מנהיגי המרד,
בקושי עוברת.
ועדיין יש בעיה --
ספינה עם הפקודה לבצע את ההחלטה הראשונה
נשלחה ביום הקודם.
וכך ספינה נוספת יוצאת במהרה לתקן את ההחלטה --
מרוץ דמוקרטי נגד הזמן.